**PASKAIDROJUMA RAKSTS**

Ventspils valstspilsētas pašvaldības domes 2024.gada \_\_. \_\_\_\_\_\_\_\_ saistošajiem noteikumiem

Nr. \_\_ “Par Ventspils pludmales izmantošanu”

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Saskaņā ar Pašvaldību likuma 45. panta pirmās daļas 2. punktu dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvos pārkāpumus un par tiem piemērojamos administratīvos sodus, ja likumos nav noteikts citādi, par publiskā lietošanā nodotu pašvaldības teritoriju, piemēram, peldvietu, izmantošanu.Tādējādi pašvaldība, rūpējoties par savām publiskajām teritorijām, ir tiesīga noteikt to izmantošanas noteikumus, izņemot vispārīgus uzvedības noteikumus.Šie saistošie noteikumi (turpmāk – Noteikumi) nosaka Ventspils pludmales robežas, tās sadalījumu zonās, izmantošanas kārtību, kā arī administratīvo atbildību par Noteikumu neievērošanu.Noteikumu mērķis ir nodrošināt, lai Ventspils pludmalē tiktu ievērota kārtība, kas nosaka ierobežojumus un rīcību, kas ir aizliegta Ventspils pludmalē. Noteikumos tiek paredzēta administratīvā atbildība par pārkāpumiem, par kuriem nav paredzēta administratīvā atbildība citos attiecīgo nozari regulējošos normatīvajos aktos, lai Ventspils valstspilsētas pašvaldība (turpmāk – Pašvaldība) atbilstoši ārējos normatīvajos aktos noteiktajam pilnvarojumam varētu nodrošināt Ventspils pludmales apmeklētāju drošību. Līdz ar Noteikumu stāšanos spēkā, spēku zaudēs Ventspils pilsētas domes 2004. gada 23. augusta saistošie noteikumi Nr.2 “Pludmales lietošanas un apsaimniekošanas noteikumi”. |
| 2. Fiskālā ietekme uz pašvaldības budžetu |  Fiskālā ietekme uz pašvaldības budžetu ir neitrāla.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – nav ietekmes. Ietekme uz vidi – tiks veicināta drošāka vide Ventspils pludmalē.Ietekme uz iedzīvotāju veselību – Noteikumu ievērošana veicinās Ventspils pludmales apmeklētāju drošību. Ietekme uz uzņēmējdarbības vidi un konkurenci pašvaldības teritorijā – nav ietekmes. |
| 4. Ietekme uz administratīvajām procedūrām un to izmaksām | Noteikumi neietekmē citas līdzšinējās administratīvās procedūras. Jautājumos par Noteikumu piemērošanu privātpersonas var vērsties Pašvaldības iestādē “Ventspils Pašvaldības policija” vai Pašvaldības iestādē “Ventspils Komunālā pārvalde”. |
| 5. Ietekme uz pašvaldības funkcijām un cilvēkresursiem | Noteikumi nodrošinās Pašvaldības funkciju izpildi sabiedriskās kārtības un drošības jomā.Noteikumi neparedz jaunu darba vietu radīšanu. |
| 6. Informācija par izpildes nodrošināšanu | Noteikumu piemērošanu administrēs Pašvaldības iestāde “Ventspils Pašvaldības policija” tai piešķirto resursu ietvaros.  |
| 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Administratīvā soda paredzēšana par Noteikumu pārkāpumiem atturēs personas no Noteikumu pārkāpšanas, tādējādi tiks novērsti drošības apdraudējumi Ventspils pludmales apmeklētājiem. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par noteikumu projektu un dotu iespēju izteikt viedokli, Noteikumu projekts no\_\_\_\_\_.2024 līdz\_\_\_\_.2024 publicēts Pašvaldības tīmekļa vietnē www.ventspils.lv sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”. Nekādi ierosinājumi no iedzīvotājiem netika saņemti. Noteikumu projekts izskatīts Pašvaldības Likumības komisijā ( 24.04.2024) un Pilsētas attīstības jautājumu komitejā ( \_\_\_\_.\_\_\_.2024).  |

Domes priekšsēdētājs J.Vītoliņš